Abe Cohen

Abraham Cohen (født 23. mars 1933 i Plymouth i Pennsylvania, død 8. mars 2001) var en guard i amerikansk fotball som spilte én sesong for Boston Patriots i American Football League (AFL). Han ble draftet av New York Giants i 26. runde av NFL Draft i 1955. Cohen spilte college football på University of Tennessee at Chattanooga. Cohen spilte også for Hamilton Tiger-Cats i Canadian Football League (CFL).

College
Cohen spilte for Chattanooga Moccasins fra 1954 til 1955. Han drev også med bryting for Moccasins og vant Southern Intercollegiate Wrestling Association-tittelen i vektklassen 190 pund i 1954. Cohen vanr deretter tittelen innen tungvekt i 1955 og 1956. Han ble innlemmet i UTC Athletics Hall of Fame i 1990.

Profesjonell karriere
Cohen ble valgt av New York Giants i National Football League (NFL) som nummer 308 totalt i NFL Draft i 1955. Han spilte senere for Fort Hood i Shrimp Bowl i 1957. I 1958 og 1959 spilte han for Hamilton Tiger-Cats i Canadian Football League (CFL). Cohen signerte kontrakt med Boston Patriots i American Football League (AFL) i juni 1960 og spilte fjorten kamper for laget i 1960-sesongen.

Referanser

Eksterne lenker
Just Sports Stats

Utøvere av amerikansk fotball fra USA
Guards i amerikansk fotball
Brytere fra USA
Boston Patriots-spillere
Personer fra Plymouth i Pennsylvania